title: Rozhodnutie Európskeho parlamentu (EÚ) 2019/1406 z 26. marca 2019 o absolutóriu za plnenie všeobecného rozpočtu Európskej únie za rozpočtový rok 2017, oddiel I – Európsky parlament

text:
               27.9.2019

               SK

               Úradný vestník Európskej únie

               L 249/1

      ROZHODNUTIE EURÓPSKEHO PARLAMENTU (EÚ) 2019/1406
      z 26. marca 2019
      o absolutóriu za plnenie všeobecného rozpočtu Európskej únie za rozpočtový rok 2017, oddiel I – Európsky parlament
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 (COM(2018)521 – C8-0319/2018) (2),

                  —

                  so zreteľom na správu o rozpočtovom a finančnom riadení za rozpočtový rok 2017, oddiel I – Európsky parlament (3),

                  —

                  so zreteľom na výročnú správu vnútorného audítora za rozpočtový rok 2017,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2017 spolu s odpoveďami inštitúcií (4),

                  —

                  so zreteľom na vyhlásenie o vierohodnosti (5) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na článok 314 ods. 10 a článok 318 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 164, 165 a 166,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (7), a najmä na jeho články 260, 261 a 262,

                  —

                  so zreteľom na rozhodnutie Predsedníctva zo 16. júna 2014 o vnútorných pravidlách pre plnenie rozpočtu Európskeho parlamentu (8), a najmä na jeho článok 22,

                  —

                  so zreteľom na článok 94, článok 98 ods. 3 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0108/2019),

                  A.

                  keďže predseda 4. júla 2018 prijal účtovnú závierku Európskeho parlamentu za rozpočtový rok 2017;

                  B.

                  keďže generálny tajomník ako hlavný povoľujúci úradník vymenovaný delegovaním 6. júla 2018 potvrdil, že má primeranú istotu o tom, že zdroje pridelené do rozpočtu Európskeho parlamentu sa použili na plánovaný účel a v súlade so zásadami riadneho finančného riadenia a že zavedené kontrolné postupy poskytujú potrebné záruky, pokiaľ ide o zákonnosť a riadnosť príslušných operácií;

                  C.

                  keďže v audite Dvora audítorov sa uvádza, že vo svojom špecifickom hodnotení administratívnych a ostatných výdavkov v roku 2017 nezistil žiadne významné nedostatky v preskúmaných výročných správach o činnosti inštitúcií a orgánov, ktoré sa vyžadujú v nariadení (EÚ, Euratom) č. 2018/1046;

                  D.

                  keďže podľa článku 262 ods. 1 nariadenia (EÚ, Euratom) č. 2018/1046 sa vyžaduje, aby každá inštitúcia Únie prijala všetky vhodné kroky s cieľom reagovať na poznámky pripojené k rozhodnutiu Európskeho parlamentu o absolutóriu;

         1.

            udeľuje svojmu predsedovi absolutórium za plnenie rozpočtu Európskeho parlamentu za rozpočtový rok 2017;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 411, 13.11.2018, s. 1.

         (4)  Ú. v. EÚ C 357, 4.10.2018, s. 1.

         (5)  Ú. v. EÚ C 357, 4.10.2018, s. 9.

         (6)  Ú. v. EÚ L 298, 26.10.2012, s. 1.

         (7)  Ú. v. EÚ L 193, 30.7.2018, s. 1.

         (8)  PE 422.541/Bur.


title: Rozhodnutie Politického a bezpečnostného výboru (SZBP) 2019/1591 z 19. septembra 2019 o vymenovaní vedúceho misie Európskej únie na budovanie kapacít v Somálsku (EUCAP Somalia) (EUCAP Somalia/1/2019)

text:
                  27.9.2019

                  SK

                  Úradný vestník Európskej únie

                  L 248/65

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2019/1591
         z 19. septembra 2019
         o vymenovaní vedúceho misie Európskej únie na budovanie kapacít v Somálsku (EUCAP Somalia) (EUCAP Somalia/1/2019)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2012/389/SZBP zo 16. júla 2012 o misii Európskej únie na budovanie kapacít v Somálsku (EUCAP Somalia) (1), a najmä na jeho článok 9 ods. 1,
         keďže:

                     (1)

                     Podľa článku 9 ods. 1 rozhodnutia 2012/389/SZBP sa Politický a bezpečnostný výbor (PBV) poveruje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického riadenia misie Európskej únie na budovanie kapacít v Somálsku (EUCAP Somalia) vrátane rozhodnutia o vymenovaní vedúceho misie.

                     (2)

                     PBV 26. júla 2016 prijal rozhodnutie (SZBP) 2016/1633 (2) o vymenovaní pani Marie-Cristiny STEPANESCOVEJ za vedúcu misie EUCAP Nestor, ako sa misia EUCAP Somalia pôvodne volala.

                     (3)

                     Rozhodnutím Rady (SZBP) 2018/1942 (3) bol 10. decembra 2018 mandát misie EUCAP Somalia predĺžený do 31. decembra 2020.

                     (4)

                     PBV 18. decembra 2018 prijal rozhodnutie (SZBP) 2018/2062 (4), ktorým sa mandát pani Marie-Cristiny STEPANESCOVEJ ako vedúcej misie EUCAP Somalia predĺžil do 31. augusta 2019.

                     (5)

                     Vysoký predstaviteľ Únie pre zahraničné veci a bezpečnostnú politiku 9. septembra 2019 navrhol vymenovať pána Christophera REYNOLDSA za vedúceho misie EUCAP Somalia od 10. septembra 2019 do 31. decembra 2020,

               PRIJAL TOTO ROZHODNUTIE:

            Článok 1
            Pán Christopher REYNOLDS sa týmto vymenúva za vedúceho misie Európskej únie na budovanie kapacít v Somálsku (EUCAP Somalia) na obdobie od 10. septembra 2019 do 31. decembra 2020.

            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 10. septembra 2019.

            V Bruseli 19. septembra 2019

                  Za Politický a bezpečnostný výbor

                  predsedníčka

               S. FROM-EMMESBERGER

            (1)  Ú. v. EÚ L 187, 17.7.2012, s. 40.

            (2)  Rozhodnutie Politického a bezpečnostného výboru (SZBP) 2016/1633 z 26. júla 2016 o vymenovaní vedúceho misie Európskej únie na budovanie regionálnych námorných kapacít v Africkom rohu (EUCAP NESTOR) (EUCAP NESTOR/1/2016) (Ú. v. EÚ L 243, 10.9.2016, s. 8).

            (3)  Rozhodnutie Rady (SZBP) 2018/1942 z 10. decembra 2018, ktorým sa predlžuje a mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia) (Ú. v. EÚ L 314, 11.12.2018, s. 56).

            (4)  Rozhodnutie Politického a bezpečnostného výboru (SZBP) 2018/2062 z 18. decembra 2018, ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia) (EUCAP Somalia/1/2018) (Ú. v. EÚ L 329, 27.12.2018, s. 24).


title: Rozhodnutie Európskeho parlamentu (EÚ) 2019/1408 z 26. marca 2019 o absolutóriu za plnenie všeobecného rozpočtu Európskej únie za rozpočtový rok 2017, oddiel II – Európska rada a Rada

text:
               27.9.2019

               SK

               Úradný vestník Európskej únie

               L 249/25

      ROZHODNUTIE EURÓPSKEHO PARLAMENTU (EÚ) 2019/1408
      z 26. marca 2019
      o absolutóriu za plnenie všeobecného rozpočtu Európskej únie za rozpočtový rok 2017, oddiel II – Európska rada a Rada
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 (COM(2018) 521 – C8-0320/2018) (2),

                  —

                  so zreteľom na výročnú správu Rady o vnútorných auditoch vykonaných v roku 2017 pre orgán udeľujúci absolutórium,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2017 spolu s odpoveďami inštitúcií (3),

                  —

                  so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 55, 99, 164, 165 a 166,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (6), a najmä na jeho články 59, 118, 260, 261 a 262,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0096/2019),

         1.

            odkladá svoje rozhodnutie o absolutóriu generálnemu tajomníkovi Rady za plnenie rozpočtu Európskej rady a Rady za rozpočtový rok 2017;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Európskej rade, Rade, Komisii, Súdnemu dvoru Európskej únie, Dvoru audítorov, európskemu ombudsmanovi, európskemu dozornému úradníkovi pre ochranu údajov a Európskej službe pre vonkajšiu činnosť a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 357, 4.10.2018, s. 1.

         (4)  Ú. v. EÚ C 357, 4.10.2018, s. 9.

         (5)  Ú. v. EÚ L 298, 26.10.2012, s. 1.

         (6)  Ú. v. EÚ L 193, 30.7.2018, s. 1.


Rozhodnutie Komisie z 05/07/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9357 - FIS / WORLDPAY) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 29/07/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9294 - BMS / CELGENE) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 02/10/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9535 - JERA / MACQUARIE / SWANCOR / FORMOSA 2) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Európskeho parlamentu (EÚ, Euratom) 2018/1317 z 18. apríla 2018 o absolutóriu za plnenie rozpočtu Výkonnej agentúry pre malé a stredné podniky za rozpočtový rok 2016

text:
               3.10.2018

               SK

               Úradný vestník Európskej únie

               L 248/105

      ROZHODNUTIE EURÓPSKEHO PARLAMENTU (EÚ, EURATOM) 2018/1317
      z 18. apríla 2018
      o absolutóriu za plnenie rozpočtu Výkonnej agentúry pre malé a stredné podniky za rozpočtový rok 2016
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2016 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2016 [COM(2017)365 – C8-0247/2017] (2),

                  —

                  so zreteľom na konečnú ročnú účtovnú závierku Výkonnej agentúry pre malé a stredné podniky za rozpočtový rok 2016 (3),

                  —

                  so zreteľom na správu Komisie o následných opatreniach k udeleniu absolutória za rozpočtový rok 2015 [COM(2017)379],

                  —

                  so zreteľom na výročnú správu Komisie o vnútorných auditoch vykonaných v roku 2016 pre orgán udeľujúci absolutórium [COM(2017)497] a pracovný dokument útvarov Komisie k nej pripojený [SWD(2017)306],

                  —

                  so zreteľom na správu Dvora audítorov o overení ročnej účtovnej závierky Výkonnej agentúry pre malé a stredné podniky za rozpočtový rok 2016 spolu s odpoveďou agentúry (4),

                  —

                  so zreteľom na vyhlásenie o vierohodnosti (5) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2016 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 20. februára 2018 o udelení absolutória výkonným agentúram za plnenie rozpočtu za rozpočtový rok 2016 (05942/2018 – C8-0043/2018),

                  —

                  so zreteľom na články 317, 318 a 319 Zmluvy o fungovaní Európskej únie,

                  —

                  so zreteľom na článok 106a Zmluvy o založení Európskeho spoločenstva pre atómovú energiu,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

                  —

                  so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (7), a najmä na jeho článok 14 ods. 3,

                  —

                  so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcimi sa riadenia programov Spoločenstva (8), stanovuje vzorové finančné nariadenie pre výkonné agentúry, a najmä na jeho článok 66 prvý a druhý odsek,

                  —

                  so zreteľom na vykonávacie rozhodnutie Komisie 2013/771/EÚ zo 17. decembra 2013, ktorým sa zriaďuje Výkonná agentúra pre malé a stredné podniky a zrušujú rozhodnutia 2004/20/ES a 2007/372/ES, (9),

                  —

                  so zreteľom na článok 93 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanoviská iných príslušných výborov (A8-0137/2018),

                  A.

                  keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie Komisia plní rozpočet v spolupráci s členskými štátmi na vlastnú zodpovednosť v súlade so zásadou riadneho finančného hospodárenia;

                  1.

                  udeľuje riaditeľovi Výkonnej agentúry pre malé a stredné podniky absolutórium za plnenie rozpočtu agentúry za rozpočtový rok 2016;

                  2.

                  uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2016, oddiel III – Komisia a výkonné agentúry, a vo svojom uznesení z 18. apríla 2018 o osobitných správach Dvora audítorov v súvislosti s udelením absolutória Komisii za rozpočtový rok 2016 (10);

                  3.

                  poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2016, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre malé a stredné podniky, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 48, 24.2.2016.

         (2)  Ú. v. EÚ C 323, 28.9.2017, s. 1.

         (3)  Ú. v. EÚ C 384, 14.11.2017, s. 11.

         (4)  Ú. v. EÚ C 417, 6.12.2017, s. 74.

         (5)  Ú. v. EÚ C 322, 28.9.2017, s. 10.

         (6)  Ú. v. EÚ L 298, 26.10.2012, s. 1.

         (7)  Ú. v. ES L 11, 16.1.2003, s. 1.

         (8)  Ú. v. EÚ L 297, 22.9.2004, s. 6.

         (9)  Ú. v. EÚ L 341, 18.12.2013, s. 73.

         (10)  Prijaté texty, P8_TA(2018)0122 (pozri stranu 71 tohto úradného vestníka).


title: Rozhodnutie Európskeho parlamentu (EÚ) 2018/1381 z 18. apríla 2018 o účtovnej závierke Európskeho inštitútu pre rodovú rovnosť za rozpočtový rok 2016

text:
               3.10.2018

               SK

               Úradný vestník Európskej únie

               L 248/245

      ROZHODNUTIE EURÓPSKEHO PARLAMENTU (EÚ) 2018/1381
      z 18. apríla 2018
      o účtovnej závierke Európskeho inštitútu pre rodovú rovnosť za rozpočtový rok 2016
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho inštitútu pre rodovú rovnosť za rozpočtový rok 2016,

                  —

                  so zreteľom na správu Dvora audítorov o overení ročnej účtovnej závierky Európskeho inštitútu pre rodovú rovnosť za rozpočtový rok 2016 spolu s odpoveďou inštitútu (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2016 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 20. februára 2018 o udelení absolutória inštitútu za plnenie rozpočtu za rozpočtový rok 2016 (05941/2018 – C8-0080/2018),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (4), a najmä na jeho článok 15,

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

                  —

                  so zreteľom na článok 94 rokovacieho poriadku a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre práva žien a rodovú rovnosť (A8-0087/2018),

                  1.

                  schvaľuje účtovnú závierku Európskeho inštitútu pre rodovú rovnosť za rozpočtový rok 2016;

                  2.

                  poveruje svojho predsedu, aby postúpil toto rozhodnutie riaditeľke Európskeho inštitútu pre rodovú rovnosť, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ C 417, 6.12.2017, s. 120.

         (2)  Pozri poznámku pod čiarou č. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 403, 30.12.2006, s. 9.

         (5)  Ú. v. EÚ L 328, 7.12.2013, s. 42.


Rozhodnutie Komisie z 29/06/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8957 - Silver Lake / ZPG) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 11/10/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9100 - CK Asset Holdings Limited / CK Infrastructure Holdings Limited / APA) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 12/10/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9104 - Bain Capital / Esure) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Politického a bezpečnostného výboru (SZBP) 2018/1662 z 25. októbra 2018, ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM UKRAINE/1/2018)

text:
                  8.11.2018

                  SK

                  Úradný vestník Európskej únie

                  L 278/18

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/1662
         z 25. októbra 2018,
         ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM UKRAINE/1/2018)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (1), a najmä na jeho článok 7 ods. 1,
         keďže:

                     (1)

                     Podľa rozhodnutia 2014/486/SZBP je Politický a bezpečnostný výbor (PBV) v súlade s článkom 38 zmluvy poverený prijímať príslušné rozhodnutia na účely vykonávania politickej kontroly a strategického riadenia poradnej misie Európskej únie pre reformu sektora civilnej bezpečnosti na Ukrajine (EUAM Ukraine) vrátane rozhodnutia o vymenovaní vedúceho misie.

                     (2)

                     PBV 7. januára 2016 prijal rozhodnutie (SZBP) 2016/49 (2), ktorým bol pán Kęstutis LANČINSKAS vymenovaný za vedúceho misie EUAM Ukraine od 1. februára 2016 do 31. januára 2017.

                     (3)

                     PBV 10. januára 2017 prijal rozhodnutie (SZBP) 2017/113 (3), ktorým sa pánovi Kęstutisovi LANČINSKASOVI predĺžil mandát vedúceho misie EUAM Ukraine od 1. februára 2017 do 30. novembra 2017.

                     (4)

                     PBV 10. novembra 2017 prijal rozhodnutie (SZBP) 2017/2106 (4), ktorým sa pánovi Kęstutisovi LANČINSKASOVI predĺžil mandát vedúceho misie EUAM Ukraine od 1. decembra 2017 do 30. novembra 2018.

                     (5)

                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pána Kęstutisa LANČINSKASA ako vedúceho misie EUAM Ukraine od 1. decembra 2018 do 31. mája 2019,

               PRIJAL TOTO ROZHODNUTIE:

            Článok 1
            Mandát pána Kęstutisa LANČINSKASA ako vedúceho misie EUAM Ukraine sa týmto predlžuje do 31. mája 2019.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 25. októbra 2018

                  Za Politický a bezpečnostný výbor

                  predsedníčka

               S. FROM-EMMESBERGER

            (1)  Ú. v. EÚ L 217, 23.7.2014, s. 42.

            (2)  Rozhodnutie Politického a bezpečnostného výboru (SZBP) 2016/49 zo 7. januára 2016 o vymenovaní vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/1/2016) (Ú. v. EÚ L 12, 19.1.2016, s. 47).

            (3)  Rozhodnutie Politického a bezpečnostného výboru (SZBP) 2017/113 z 10. januára 2017, ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM UKRAINE/1/2017) (Ú. v. EÚ L 18, 24.1.2017, s. 48).

            (4)  Rozhodnutie Politického a bezpečnostného výboru (SZBP) 2017/2106 z 10. novembra 2017, ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/2/2017) (Ú. v. EÚ L 303, 18.11.2017, s. 10).


title: Rozhodnutie Rady (EÚ) 2018/1667 zo 6. novembra 2018, ktorým sa vymenúva náhradník Výboru regiónov navrhnutý Holandským kráľovstvom

text:
                  8.11.2018

                  SK

                  Úradný vestník Európskej únie

                  L 278/25

         ROZHODNUTIE RADY (EÚ) 2018/1667
         zo 6. novembra 2018,
         ktorým sa vymenúva náhradník Výboru regiónov navrhnutý Holandským kráľovstvom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh holandskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2017/1335 (4) nahradila pani Saskia BRUINESOVÁ 11. júla 2017 pani Ingrid VAN ENGELSHOVENOVÚ ako náhradníčku.

                     (2)

                     V dôsledku skončenia funkčného obdobia pani Saskie BRUINESOVEJ sa uvoľnilo jedno miesto náhradníka Výboru regiónov,

               PRIJALA TOTO ROZHODNUTIE:

            Článok 1
            Na zvyšný čas funkčného obdobia, ktoré trvá do 25. januára 2020, sa za náhradníka Výboru regiónov vymenúva:

                        —

                        pán R. J. (Robert) VAN ASTEN, Wethouder (alderman: member of the executive council) of the municipality 's-Gravenhage.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 6. novembra 2018

                  Za Radu

                  predseda

               H. LÖGER

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

            (4)  Rozhodnutie Rady (EÚ) 2017/1335 z 11. júla 2017, ktorým sa vymenúva náhradník Výboru regiónov navrhnutý Holandským kráľovstvom (Ú. v. EÚ L 185, 18.7.2017, s. 46).


title: Rozhodnutie Rady (SZBP) 2018/2010 zo 17. decembra 2018 na podporu boja proti nedovolenému šíreniu ručných a ľahkých zbraní (RĽZ) a munície a nedovolenému obchodovaniu s nimi a na podporu boja proti súvisiacemu vplyvu v Latinskej Amerike a Karibiku v rámci stratégie EÚ proti nedovoleným strelným zbraniam, ručným a ľahkým zbraniam a ich munícii s názvom „Zabezpečenie zbraní, ochrana obyvateľov“

text:
                  18.12.2018

                  SK

                  Úradný vestník Európskej únie

                  L 322/27

         ROZHODNUTIE RADY (SZBP) 2018/2010
         zo 17. decembra 2018
         na podporu boja proti nedovolenému šíreniu ručných a ľahkých zbraní (RĽZ) a munície a nedovolenému obchodovaniu s nimi a na podporu boja proti súvisiacemu vplyvu v Latinskej Amerike a Karibiku v rámci stratégie EÚ proti nedovoleným strelným zbraniam, ručným a ľahkým zbraniam a ich munícii s názvom „Zabezpečenie zbraní, ochrana obyvateľov“
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 19. novembra 2018 prijala stratégiu EÚ proti nedovoleným strelným zbraniam, ručným a ľahkým zbraniam a ich munícii s názvom „Zabezpečenie zbraní, ochrana obyvateľov“ (ďalej len „stratégia EÚ v oblasti RĽZ“), v ktorej sa stanovujú usmernenia pre činnosť Únie v oblasti ručných a ľahkých zbraní (ďalej len „RĽZ“).

                     (2)

                     V stratégii EÚ v oblasti RĽZ sa uvádza, že Únia sa bude usilovať o synergiu s príslušnými americkými štátmi a regionálnymi organizáciami s cieľom obmedziť nedovolené šírenie RĽZ a obchodovanie s nimi, a znížiť tak mieru ozbrojeného násilia a trestnej činnosti..

                     (3)

                     Latinská Amerika a Karibik boli označené za regióny vážne postihnuté šírením a nadmerným hromadením RĽZ.

                     (4)

                     Na šiestom bienálnom zasadnutí štátov v roku 2016, ktoré sa venovalo Akčnému programu OSN na predchádzanie nedovolenému obchodovaniu s RĽZ vo všetkých jeho aspektoch, boj proti nemu a jeho odstránenie (ďalej len „akčný program“), ktorý bol prijatý 20. júla 2001, všetky členské štáty OSN opätovne potvrdili svoj záväzok predchádzať nedovolenému obchodovaniu s RĽZ. Štáty uvítali pokrok, ktorý sa dosiahol pri posilňovaní subregionálnej a regionálnej spolupráce, a zaviazali sa podľa potreby vytvoriť alebo posilniť takéto mechanizmy spolupráce, koordinácie a výmeny informácií vrátane výmeny najlepších postupov s cieľom podporiť vykonávanie akčného programu.

                     (5)

                     Organizácia amerických štátov (OAS) pôsobí ako sekretariát Medziamerického dohovoru proti nedovolenej výrobe strelných zbraní, munície, výbušnín a iných súvisiacich materiálov a proti nedovolenému obchodovaniu s nimi (CIFTA) a koordinuje a vykonáva regionálne iniciatívy v oblasti boja proti nedovoleným RĽZ na americkom kontinente a v Karibiku.

                     (6)

                     Únia chce financovať ďalší projekt zameraný na zníženie rizika nedovoleného šírenia RĽZ a ich munície a nedovoleného obchodovania s nimi v Latinskej Amerike a Karibiku,

               PRIJALA TOTO ROZHODNUTIE:

            Článok 1
            Na účely vykonávania Stratégie EÚ proti nedovoleným strelným zbraniam, ručným a ľahkým zbraniam a ich munícii s názvom „Zabezpečenie zbraní, ochrana obyvateľov“ (ďalej len „stratégia EÚ v oblasti RĽZ“) a v záujme presadzovania mieru a bezpečnosti sleduje projekt Organizácie amerických štátov (OAS) zameraný na zníženie rizika nedovoleného šírenia RĽZ a ich munície a nedovoleného obchodovania s nimi v Latinskej Amerike a Karibiku, ktorý Únia podporí, tieto konkrétne ciele:

                        —

                        posilnenie systémov fyzickej bezpečnosti a riadenia vnútroštátnych vojenských a ďalších inštitucionálnych zásob prostredníctvom opatrení zameraných na lepšie zabezpečenie skladov a lepšiu kontrolu zásob;

                        —

                        posilnenie vnútroštátnych kapacít na likvidáciu zaistených, nadbytočných alebo nebezpečných RĽZ a munície;

                        —

                        posilnenie vnútroštátnej kapacity v oblasti označovania a sledovania RĽZ a podnecovanie regionálnej spolupráce v oblasti sledovania skonfiškovaných zbraní a munície;

                        —

                        zlepšenie mechanizmov transferu RĽZ prostredníctvom vnútroštátnych právnych predpisov, kontroly hraníc a regionálnej koordinácie; a

                        —

                        presadzovanie spoločensky zodpovedného správania vo vybraných spoločenstvách a zameriavať sa pritom na skupiny, ktoré sú výrazne zasiahnuté ozbrojeným násilím vrátane využívania kampaní na odovzdanie zbraní alebo iných stratégií zameraných na zníženie výskytu miestnych násilných trestných činov.

                  Tento projekt financuje Únia a jeho podrobný opis sa uvádza v prílohe.

            Článok 2

               1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (ďalej len „vysoký predstaviteľ“).

               2.   Projekt uvedený v článku 1 technicky vykonáva OAS.

               3.   OAS plní svoje úlohy pod vedením vysokého predstaviteľa. Na tento účel uzavrie vysoký predstaviteľ s OAS potrebné dojednania.

            Článok 3

               1.   Referenčná suma na vykonávanie projektu financovaného Úniou podľa článku 1 je 3 000 000 EUR. Program je plne financovaný Úniou s vecnými príspevkami ministerstva zahraničných vecí Španielska a príjemcu.

               2.   Výdavky financované z referenčnej sumy stanovenej v odseku 1 sa riadia v súlade s postupmi a pravidlami, ktoré sa vzťahujú na rozpočet Únie.

               3.   Na správne riadenie výdavkov uvedených v odseku 1 dohliada Komisia. Komisia na tento účel uzatvorí s OAS potrebnú dohodu. V nej sa stanoví, že OAS má zabezpečiť zviditeľnenie príspevku Únie primerané jeho výške.

               4.   Komisia sa usiluje uzavrieť dohodu uvedenú v odseku 3 čo najskôr po nadobudnutí účinnosti tohto rozhodnutia. Radu informuje o všetkých ťažkostiach, ktoré sa počas tohto procesu vyskytnú, ako aj o dátume uzavretia dohody.

            Článok 4

               1.   Vysoký predstaviteľ podáva Rade správu o vykonávaní tohto rozhodnutia na základe pravidelných štvrťročných správ, ktoré pripraví OAS. Uvedené správy tvoria základ pre hodnotenie, ktoré vykoná Rada.

               2.   Komisia podáva správy o finančných aspektoch projektu uvedeného v článku 1.

            Článok 5

               1.   Toto rozhodnutie nadobúda účinnosť dňom jeho prijatia.

               2.   Toto rozhodnutie stráca účinnosť 36 mesiacov odo dňa uzavretia dohody uvedenej v článku 3 ods. 3 alebo, ak sa dohoda neuzavrie v tejto lehote, šesť mesiacov odo dňa nadobudnutia jeho účinnosti.

            V Bruseli 17. decembra 2018

                  Za Radu

                  predsedníčka

               E. KÖSTINGER

            PRÍLOHA

               PROJEKT ZAMERANÝ NA BOJ PROTI NEDOVOLENÉMU ŠÍRENIU RUČNÝCH A ĽAHKÝCH ZBRANÍ (RĽZ) A MUNÍCIE A NEDOVOLENÉMU OBCHODOVANIU S NIMI A NA PODPORU BOJA PROTI SÚVISIACEMU VPLYVU V LATINSKEJ AMERIKE A KARIBIKU V RÁMCI STRATÉGIE EÚ PROTI NEDOVOLENÝM STRELNÝM ZBRANIAM, RUČNÝM A ĽAHKÝM ZBRANIAM A ICH MUNÍCII S NÁZVOM „ZABEZPEČENIE ZBRANÍ, OCHRANA OBYVATEĽOV“

            1.   Úvod a ciele
            1.1   Úvod
            Šírenie nedovolených ručných a ľahkých zbraní a munície je jedným z hlavných faktorov, ktoré prispievajú k vysokej miere násilia a nestability vo viacerých krajinách Latinskej Ameriky a Karibiku. Takmer polovica všetkých obetí vrážd je vo veku 15 – 29 rokov a používanie strelných zbraní je v tomto regióne mimoriadne rozšírené, pričom dve tretiny (66 %) vrážd je spáchaných zbraňami. Zo štatistík zostavených centrom Small Arms Survey na účely publikácie Global Burden of Armed Violence, 2015 (Globálne zaťaženie v dôsledku ozbrojeného násilia, 2015) ďalej vyplýva, že všetkých desať krajín s najvyššou mierou úmrtí súvisiacich s RĽZ v období 2010 až 2015 patrilo k americkým štátom, pričom podiel vrážd spáchaných strelnými zbraňami predstavuje v každom z nich viac ako 20 na 100 000 obyvateľov.
            Vlády krajín Latinskej Ameriky a Karibiku zastávajú zamietavý postoj k nedovolenej výrobe strelných zbraní a obchodovaniu s nimi tým, že podporujú niekoľko medzinárodných nástrojov vrátane Medziamerického dohovoru proti nedovolenej výrobe strelných zbraní, streliva, výbušnín a iných súvisiacich materiálov a proti nedovolenému obchodovaniu s nimi (CIFTA), akčného programu OSN v oblasti ručných a ľahkých zbraní a medzinárodného nástroja na sledovanie. Vojenské a iné bezpečnostné sily však udržiavajú veľké zásoby RĽZ a munície, ktoré sú často zle zabezpečené alebo v ich prípade nie je jasne stanovená zodpovednosť. Bezpečnostné sily každoročne zaistia v tomto regióne tisíce nelegálnych RĽZ a tony munície. Vysledovalo sa, že časť zaisteného materiálu pochádza z vojenských zásob v rámci regiónu aj mimo neho, pretože dobre financované subjekty, ktoré sa venujú trestnej činnosti, vrátane organizácií obchodujúcich s drogami, nadnárodných gangov a medzinárodných priekupníkov zbraní, prekonali vnútroštátne spôsobilosti v oblasti zákazu zbraní.
            Preukázalo sa, že riziko násilia páchaného zbraňami sa znásobuje nielen šírením ručných zbraní, ale aj dostupnosťou strelných zbraní pre širokú verejnosť. Z prierezových štúdií zúčastnených krajín uvedených v globálnej správe zameranej na problematiku násilia, ktorú v roku 2014 vypracovala Svetová zdravotnícka organizácia (WHO), vyplýva, že dostupnosť zbraní je skutočne rizikovým faktorom, pokiaľ ide o páchanie vrážd. V správe sa tiež konštatuje, že strelné zbrane sú vo všeobecnosti na americkom kontinente veľmi rozšírené a že sú zbraňami, ktoré sa pri násilných konfliktoch používajú najviac. Ďalším zo zistení správy je, že s viacerými druhmi násilia úzko súvisí aj jednoduchý prístup k strelným zbraniam a iným zbraniam a nadmerné požívanie alkoholu.
            Ďalšou otázkou, ktorej je potrebné venovať pozornosť, je skutočnosť, že dostupnosť zbraní sa mužov a žien nedotýka rovnako. Široká dostupnosť strelných zbraní prispieva k množstvu prípadov vyhrážania sa s využitím tohto typu zbrane a k zvyšovaniu miery úmrtnosti v prípade domáceho násilia v obydliach týraných žien. Podľa Úradu OSN pre otázky odzbrojenia sa medzi vlastníkmi a používateľmi ručných zbraní vyskytuje neprimeraný percentuálny podiel mužov, a to v konfliktných aj nekonfliktných situáciách. Vo väčšine prípadov násilia páchaného mužmi na ženách sa zbrane používajú na zastrašovanie alebo ako smrtiaci prostriedok. Ak sa použila strelná zbraň, bolo menej pravdepodobné, že obete domáceho násilia budú mať viditeľné zranenia. Zároveň však existuje väčšia pravdepodobnosť, že boli vydesené. Strelné zbrane sa používajú predovšetkým na ohrozovanie partnera (69,1 %) a pri použití tohto druhu zbrane je menej pravdepodobné, že páchateľ bude obeť napríklad biť alebo do nej kopať.
            Používanie akéhokoľvek typu zbrane je spojené so širokou škálou násilného správania a, pokiaľ ide o obete, jeho následky presahujú telesné zranenia. Hrozby a zastrašovanie vyvolávajú psychologické následky a traumy a mnohé obete toto násilie príslušným orgánom neoznámia zo strachu z odvety. Je potrebné, aby odborníci, ako sú poskytovatelia zdravotnej starostlivosti, sociálni pracovníci a úradníci pôsobiaci v oblasti verejnej bezpečnosti absolvovali odbornú prípravu, aby dokázali reagovať na násilné situácie zahŕňajúce použitie ručných a ľahkých zbraní.
            Angažovanosťou komunít a vytvorením komunitnej siete podpory je možné lepšie pomáhať obetiam trestných činov súvisiacich so strelnými zbraňami a prispievať k predchádzaniu násilnému správaniu, ktoré môže viesť najmä k úmyselným vraždám. Aktívna komunita prispieva k budovaniu dôvery a posilňovaniu transparentnosti, komunikácie a odhodlania v tomto úsilí.
            Odbor verejnej bezpečnosti (ďalej len „DPS“ – Department of Public Security) generálneho sekretariátu Organizácie amerických štátov (ďalej len „OAS“ – Organization of American States) (ďalej len „OAS-DPS“) podporuje od roku 2009 prostredníctvom programu pomoci v oblasti kontroly zbraní a munície (PACAM) úsilie členských štátov OAS zamerané na kontrolu toku nelegálnych RĽZ a munície a riadenie inštitucionálnych zásob. V rámci programu PACAM sa podľa ustanovení dohovoru CIFTA realizovali projekty v spolupráci s väčšinou z 34 aktívnych členských štátov organizácie OAS. Výsledkom týchto činností bolo označenie vyše 290 000 strelných zbraní a zlikvidovanie ďalších 60 000 zbraní a viac ako 1 700 ton munície v celom regióne.
            Napriek tomu, že, pokiaľ ide o označovanie RĽZ, fyzickú bezpečnosť a riadenie zásob, sa dosiahli zmysluplné výsledky, pretrvávajú v jednotlivých vnútroštátnych spôsobilostiach výrazné rozdiely, a to najmä medzi krajinami Strednej Ameriky a Karibiku. Takmer v žiadnej krajine tohto regiónu sa ešte neukončilo systematické vykonávanie protokolov riadenia zásob a v dôsledku úspešného vykonávania činností v rámci predchádzajúceho programu PACAM a väčšej dôvery vnútroštátnych orgánov v úlohu organizácie OAS v tejto oblasti vzrástol dopyt po technickej pomoci, poradenstve a spolupráci.
            Počas vykonávania projektov v rámci predchádzajúceho programu PACAM, ako aj počas nedávnych zasadnutí dohovoru CIFTA požiadalo niekoľko členských štátov organizácie OAS o technickú pomoc v oblastiach, na ktoré sa zameriava navrhovaný projekt. Medzi krajiny, ktoré požiadali o podporu pri zlepšovaní spôsobilostí v oblasti fyzickej bezpečnosti a riadenia zásob, patria Belize, Guatemala, Salvádor, Honduras, Kostarika, Jamajka, Dominikánska republika a Dominika. Belize, Guatemala, Salvádor, Honduras, Kostarika a Panama požiadali o podporu pri likvidácii nadbytočných, zastaraných a skonfiškovaných RĽZ a munície. Vysoká bola aj miera dopytu po odbornej príprave a pomoci pri označovaní a sledovaní RĽZ – o pomoc v tejto oblasti požiadali Guatemala, Salvádor, Honduras, Kostarika, Panama, Bahamy, Barbados, Jamajka, Dominikánska republika, Trinidad a Tobago, Guyana, Surinam, Uruguaj a Paraguaj.
            Tento projekt bude zahŕňať aj zložku prevencie pozostávajúcu z prierezových opatrení a opatrení v oblasti spolupráce orientovaných na komunity, ktoré sa budú zameriavať na zníženie rizikových faktorov súvisiacich s násilím, pričom priamymi príjemcami budú uvedení odborníci a komunity a nepriamou cieľovou skupinou páchatelia a ich obete.
            Zložka prevencie sa bude realizovať v jednej vybranej komunite v troch vybraných krajinách. Opatrenia sa možno budú musieť upraviť tak, aby zohľadňovali potreby osobitných skupín obyvateľstva, spôsoby angažovanosti komunity a odlišné výzvy a príležitosti v oblasti vykonávania spoločných iniciatív zameraných na predchádzanie násiliu páchanému s použitím strelných zbraní v rôznych komunitách. Krajiny, na ktoré sa sústreďuje toto úsilie, sa ešte konkrétne neurčili, pravdepodobnými kandidátmi na podporu v rámci tohto projektu sú však Guatemala, Salvádor, Honduras, Jamajka, pretože s v nich vo veľkej miere vyskytuje násilná trestná činnosť a súvisiace používanie strelných zbraní.
            1.2   Ciele
            Prostredníctvom tohto trojročného projektu je cieľom odboru verejnej bezpečnosti posilnenie kapacity vlád členských štátov organizácie OAS v oblasti kontroly a obmedzovania nedovoleného šírenia ručných a ľahkých zbraní a konvenčnej munície v tomto regióne, ako aj posilnenie kapacít vybraných komunít s cieľom predchádzať ozbrojenému násiliu. Technická pomoc a spolupráca s členskými štátmi, ktoré podporujú celkový cieľ projektu sa, bude zakladať na týchto cieľoch:

                        —

                        posilnenie systémov fyzickej bezpečnosti a riadenia vnútroštátnych vojenských a ďalších inštitucionálnych zásob prostredníctvom opatrení zameraných na lepšie zabezpečenie skladov a lepšiu kontrolu zásob;

                        —

                        posilnenie vnútroštátnych kapacít na likvidáciu zaistených, nadbytočných alebo nebezpečných RĽZ a munície;

                        —

                        posilnenie vnútroštátnej kapacity v oblasti označovania a sledovania RĽZ a podnecovanie regionálnej spolupráce v oblasti sledovania skonfiškovaných zbraní a munície;

                        —

                        zlepšenie mechanizmov transferu RĽZ prostredníctvom vnútroštátnych právnych predpisov, kontroly hraníc a regionálnej koordinácie; a

                        —

                        presadzovanie spoločensky zodpovedného správania vo vybraných spoločenstvách a zameriavať sa pritom na skupiny, ktoré sú výrazne zasiahnuté ozbrojeným násilím vrátane využívania kampaní na odovzdanie zbraní alebo iných stratégií zameraných na zníženie výskytu miestnych násilných trestných činov.

                  2.   Výber vykonávacej agentúry a koordinácia s ďalšími príslušnými iniciatívami zameranými na financovanie
            2.1   Vykonávacia agentúra – Organizácia amerických štátov (OAS)
            OAS zohráva kľúčovú úlohu v regionálnom rámci na predchádzanie nedovolenému šíreniu ručných a ľahkých zbraní, munície a výbušnín v Latinskej Amerike a Karibiku. V roku 1997 prijal tento región ako prvý na svete regionálny nástroj na kontrolu týchto zbraní tým, že podpísal dohovor CIFTA. Tým, že organizácia OAS zabezpečuje technický sekretariát pre dohovor CIFTA, zastáva jedinečné postavenie, pokiaľ ide o koordináciu úsilia vyvíjaného na celej západnej pologuli v záujme boja proti nekontrolovanému šíreniu nedovolených ručných a ľahkých zbraní a munície, ako nevyhnutný krok na posilnenie bezpečnosti občanov a zníženie ozbrojeného násilia. V tejto úlohe vykonával OAS-DPS projekty a programy zamerané na podporu členských štátov OAS pri plnení ich záväzkov s cieľom zaistiť bezpečnosť národných zásob strelných zbraní, vykonávať legislatívne opatrenia zamerané na stanovenie nedovolenej výroby strelných zbraní a obchodovania s nimi za trestné činy podľa vnútroštátneho práva, s cieľom požadovať označovanie strelných zbraní a vymieňať si informácie s ostatnými signatármi CIFTA s ohľadom na informácie týkajúce sa sledovania a metód nedovoleného obchodovania. Od roku 2007 sa v rámci projektov organizácie OAS podporovaných medzinárodnými darcami poskytla odborná príprava, technická pomoc a vybavenie 29 krajinám v tomto regióne, čo viedlo k označeniu takmer 300 000 strelných zbraní, zlikvidovaniu ďalších 65 000 nadbytočných alebo skonfiškovaných strelných zbraní a zlikvidovaniu viac než 1 700 ton nadbytočnej, exspirovanej alebo nebezpečnej munície. Žiadna iná regionálna alebo subregionálna organizácia, ktorej činnosť sa vzťahuje na celý americký kontinent, nemá taký politický vplyv, technické odborné znalosti ani geografický dosah, aby dokázala poskytovať podporu a pomáhať všetkým 35 americkým štátom.
            (Jediným neaktívnym členským štátom organizácie OAS zostáva Kuba a jej budúce postavenie podlieha procesu dialógu, ktorý by sa mohol začať na žiadosť kubánskej vlády v súlade s postupmi, účelmi a zásadami organizácie OAS).
            Okrem toho členské štáty organizácie OAS poverili OAS-DPS vypracovaním akčného plánu pre túto pologuľu zameraného na predchádzanie vraždám a znižovanie ich počtu. Jedným z cieľov plánu je obmedziť dostupnosť zbraní a prístup k nim. Na vykonávanie plánu sa využijú dva nástroje odboru verejnej bezpečnosti, a to medziamerický program a sieť na predchádzanie násiliu a trestným činnom. Zložka tohto projektu zameraná na prevenciu sa bude vykonávať na základe usmernení programu a siete a s ohľadom na vedúce postavenie mládeže, tri úrovne prevencie, a to na základe vedeckých poznatkov, s ohľadom medziodvetvovú koordináciu, účasť na spoločenskom dianí prostredníctvom posilňovania postavenia komunít, podporovania medzinárodnej spolupráce, presadzovania kultúry mieru a hľadísk rodovej rovnosti a ľudských práv.
            2.2   Koordinácia s ďalšími príslušnými iniciatívami zameranými na financovanie
            OAS-DPS vo všeobecnosti koordinuje svoju činnosť s ďalšími agentúrami a organizáciami, ktoré získavajú finančné prostriedky od rovnakých a iných darcovských vlád a medzinárodných subjektov. V prípade organizácií, ktorým Únia poskytuje podporu na prácu týkajúcu sa činností navrhovaných v rámci tohto projektu, je priamo pre tento projekt relevantný globálny program Úradu OSN pre drogy a kriminalitu (UNODC) zameraný na strelné zbrane. Ústredným bodom tejto koordinácie bude regionálna kancelária UNODC v Mexiku aj národné kancelárie v krajinách, v ktorých sa konkrétne projektové činnosti budú vykonávať. Vzhľadom na prebiehajúcu prácu úradu UNODC v tejto oblasti sa projektové činnosti zosúladia s piliermi globálneho programu zameraného na strelné zbrane.
            So zreteľom na legislatívny a politický vývoj bude OAS-DPS ďalej vyvíjať úsilie v tejto oblasti prostredníctvom dohovoru CIFTA, a to prostredníctvom výročných zasadnutí poradného výboru a prostredníctvom osobitných pracovných skupín, ktoré vypracovali a ďalej vylepšujú vzorové právne predpisy pre štáty, ktoré sú zmluvnými stranami dohovoru. Cieľom 4 tohto návrhu je zlepšiť mechanizmy transferu RĽZ prostredníctvom vnútroštátnych právnych predpisov, kontroly hraníc a regionálnej koordinácie s dôrazom na právne mechanizmy. Činnosti budú zahŕňať regionálny seminár s cieľom vytvoriť mechanizmy pre zákonné cezhraničné transfery a ich sledovanie, rozvoj virtuálnej koordinačnej siete na výmenu informácií o zákonných transferoch a nedovolenom obchodovaní a mechanizmy právnej pomoci pre konkrétne štáty. Pri usmerňovaní práce v rámci projektu Organizácie amerických štátov (OAS) v tejto oblasti budú dôležité legislatívne nástroje, ktoré už vypracoval Úrad OSN pre drogy a kriminalitu (UNODC), ktorého poradenstvo a skúseností sa v priebehu procesu vývoja týchto regionálnych rámcov budú využívať, a to vrátane vyzývania zástupcov UNODC k účasti na seminároch a k vyjadreniu pripomienok počas práce na virtuálnej koordinačnej sieti.
            Pokiaľ ide o preventívne a bezpečnostné opatrenia, bude OAS-DPS kontaktovať úrad UNODC, aby sa zorganizovala diskusia s cieľom podeliť sa o skúsenosti v oblasti označovania a sledovania strelných zbraní a súvisiacich projektov. Keďže na tieto otázky sa kládol dôraz v predchádzajúcich projektoch organizácie OAS, mohla by sa výmena skúseností v ranom štádiu projektu podporiť v kontexte zasadnutí poradného výboru dohovoru CIFTA účasťou pracovníkov úradu UNODC na týchto zasadnutiach.
            Zber a analýza údajov, ako ďalší pilier globálneho programu zameraného na strelné zbrane, ponúknu organizácii OAS významnú príležitosť na výmenu informácií získaných počas projektových činností s UNODC. V tejto súvislosti má OAS-DPS v úmysle obrátiť sa na hlavnú kanceláriu úradu UNODC vo Viedni, ako aj jeho kontaktnú kanceláriu v New Yorku a regionálnu kanceláriu v Mexiku s cieľom koordinovať spôsoby možnej výmeny informácií získaných v rámci projektových činností, ktoré pomôžu pri analýze globálnych metód a trendov v oblasti nedovoleného obchodovania so zbraňami.
            3.   Opis projektu
            3.1   Opis
            Všeobecným cieľom tohto projektu je posilniť kapacitu vlád členských štátov organizácie OAS, pokiaľ ide o kontrolu a obmedzenie nedovoleného šírenia ručných a ľahkých zbraní (RĽZ) a konvenčnej munície a obchodovanie s nimi v celej Latinskej Amerike a Karibiku a zníženie vplyvu RĽZ na zraniteľné obyvateľstvo a komunity v tomto regióne. V nadväznosti na predchádzajúce činnosti, ktoré vykonával OAS-DPS prostredníctvom programu pomoci v oblasti kontroly zbraní a munície (PACAM), sa projektové činnosti budú zameriavať na zabezpečenie inštitucionálnych zásob ručných a ľahkých zbraní a munície prostredníctvom opatrení, v oblasti fyzickej bezpečnosti a riadenia zásob, na predchádzanie nedovolenému cezhraničnému obchodovaniu so zbraňami a muníciou v rámci tohto regiónu, ako aj na identifikáciu a sledovanie ručných a ľahkých zbraní a munície, ktoré zaistili vládne orgány s cieľom určiť ich zdroje. Počas realizácie projektu zabezpečí organizácia OAS odbornú prípravu pre národné agentúry zodpovedné za fyzickú bezpečnosť a riadenie zásob a poskytne im vybavenie a softvér na národné inventarizačné kontroly.
            Súčasťou úsilia v oblasti riadenia zásob bude aj pomoc poskytovaná vládam pri likvidácii skonfiškovaných, nadbytočných a nebezpečných RĽZ a munície. Organizácia OAS posilní predchádzajúci projekt, ktorým sa poskytovalo vybavenie a odborná príprava na účely označovania a sledovania RĽZ, a to prostredníctvom pomoci členským štátom, ktoré podporu v tejto oblasti nedostali, ako aj tým členským štátom, ktoré ju už dostali a následne požiadali o dodatočnú odbornú prípravu a pomoc v súvislosti s údržbou vybavenia na označovanie. Organizácia OAS ako sekretariát dohovoru CIFTA využije koordinačnú úlohu, ktorú plní, a bude členským štátom poskytovať poradenstvo a technickú pomoc pri vypracovávaní právnych predpisov, ktorými sa presadzujú opatrenia zamerané na predchádzanie nedovolenej výrobe RĽZ a munície, jej potláčanie a odstránenie, ako aj obchodovaniu s nimi, a to v súlade s ustanoveniami dohovoru CIFTA. Pilotný program v oblasti prevencie sa okrem toho sústredí na vybrané komunity v dvoch alebo troch krajinách, ktoré sú najvážnejšie zasiahnuté ozbrojeným násilím súvisiacim so šírením RĽZ. Plánovaný časový rámec realizácie projektu je 36 mesiacov.
            3.2   Metodika
            3.2.1   Organizačná štruktúra
            Tento projekt bude realizovať OAS-DPS v koordinácii s členskými štátmi OAS, ktorým sa poskytuje podpora. Tím OAS-DPS poverený riadením projektu bude pozostávať z piatich zamestnancov v ústredí organizácie OAS vo Washingtone DC, zatiaľ čo vykonávaním projektu bude poverený regionálny tím technickej podpory a miestny zmluvný personál v členských štátoch, a to na základe konkrétnych činností, ktoré sa majú vykonávať.
            Regionálny tím programu pomoci v oblasti kontroly zbraní a munície (PACAM) bude pozostávať z vedúceho/koordinátora tímu, odborníka na spravovanie informácií a databázy, pracovníka špecializovaného na logistickú/administratívnu podporu a troch technických pracovníkov so skúsenosťami v oblasti bezpečnosti strelných zbraní, identifikácie, označovania a likvidácie a s certifikáciou úrovne 3 v oblasti zneškodňovania výbušných prostriedkov (EOD), a to v súlade s pracovnou dohodou Európskeho centra pre normalizáciu týkajúcou sa noriem spôsobilosti pre EOD. Na účely vysoko špecializovanej odbornej prípravy a úloh môže organizácia OAS tiež na krátkodobé zmluvy zamestnať pracovníkov z iných technických partnerských organizácií, ktorí budú poskytovať podporu, napr. aj z humanitárnej nadácie Golden West, ktorá má rozsiahle skúsenosti s vývojom príslušných inovačných technológií na vyriešenie operačných výziev v oblasti munície, výbušnín, nášľapných mín a RĽZ.
            Tím OAS-DPS poverený riadením projektu bude v úvodnej fáze koordinovať činnosť priamo s vnútroštátnymi orgánmi členských štátov, ktoré predtým požiadali o podporu v otázkach súvisiacich s RĽZ a muníciou. Existuje už niekoľko dohôd o spolupráci, ktoré organizácia OAS uzavrela s cieľom pomôcť členským štátom v oblasti fyzickej bezpečnosti a riadenia zásob, ako aj označovania a sledovania RĽZ, ktoré budú tvoriť základ pre technickú pomoc. Tím, ktorý v rámci programu PACAM zabezpečuje technickú pomoc, bude hneď po začatí projektu schopný vybavovať žiadosti o pomoc súvisiacu s odbornou prípravou a údržbou vybavenia na označovanie RĽZ.
            3.2.2   Technický prístup
            Žiadosti o pomoc týkajúce sa fyzickej bezpečnosti, riadenia zásob a likvidácie RĽZ alebo munície bude musieť na začiatku posúdiť člen tímu OAS-DPS povereného riadením projektu, ktorému bude podporu poskytovať technický tím programu PACAM. Na základe uvedených posúdení navrhne riadiaci tím vnútroštátnym orgánom národné akčné plány, ktoré sa budú vykonávať za podpory technického tímu PACAM v závislosti od najnaliehavejších priorít a dostupných finančných prostriedkov. Pri činnostiach zameraných na likvidáciu munície sa zohľadní vek, stav a zastarávanie materiálu, pričom prednostne sa bude likvidovať materiál, ktorý z dôvodu možnosti neplánovaných výbuchov alebo zneužitia predstavuje najväčšie ohrozenie verejného poriadku a bezpečnosti. Ručné a ľahké zbrane sa určia na likvidáciu za využitia analytických kritérií, ktoré zahŕňajú funkčnosť, smrtiaci účinok a riziko zneužitia. Likvidácia zaistených alebo skonfiškovaných zbraní sa obmedzí iba na tie zbrane, ktoré súdne orgány uvoľnili a ktoré sa už nemusia predkladať ako dôkaz v súdnom konaní. V každom vypracovanom národnom akčnom pláne sa zohľadnia tieto usmernenia:

                        —

                        medzinárodné technické usmernenia pre muníciu;

                        —

                        normy OAS pre strelné zbrane: označovanie a vedenie záznamov; a

                        —

                        príručka Úradu Organizácie Spojených národov pre otázky odzbrojenia týkajúca sa likvidácie ručných a ľahkých zbraní, munície a výbušnín.

                  S cieľom posilniť regionálnu koordináciu, pokiaľ ide o vnútroštátne právne predpisy týkajúce sa RĽZ, mechanizmy transferu a kontrolu hraníc, usporiada organizácia OAS v spojení s výročnými zasadnutiami poradného výboru dohovoru CIFTA regionálne semináre. Podporou týchto seminárov sa tiež zvýši účasť príslušných vnútroštátnych orgánov na zasadnutiach dohovoru CIFTA a poskytne sa fórum na identifikáciu spoločných problémov a riešení. Tím OAS-DPS poverený riadením projektu bude prispievať k vypracovaniu programov zasadnutí dohovoru CIFTA, a bude koordinovať a organizovať semináre. Pracovné semináre sa sústredia na konkrétne témy v oblasti regionálnej spolupráce a koordinácie s cieľom určiť spoločné potreby susediacich krajín a subregiónov, pokiaľ ide o odbornú prípravu a technickú pomoc. Osobitný dôraz sa v rámci regionálnych seminárov bude klásť na rozvoj regionálneho systému oznamovania legálnych transferov zbraní, ktorý bude v súlade s ustanoveniami dohovoru CIFTA a bude zohľadňovať aj usmernenia týkajúce sa transparentnosti uvedené v Zmluve o obchodovaní so zbraňami (ATT), ktorú podpísali a ratifikovali aj niektoré členské štáty organizácie OAS a zmluvné strany dohovoru CIFTA.
            Ďalšie kurzy odbornej prípravy bude koordinovať tím OAS-DPS poverený riadením projektu a prezentovať ho bude technický tím programu PACAM za účasti členských štátov na vnútroštátnej a subregionálnej úrovni s cieľom zlepšiť komunikáciu medzi vnútroštátnymi orgánmi s podobnými zodpovednosťami v konkrétnych zemepisných oblastiach. Cieľovou skupinou jedného kurzu odbornej prípravy budú pracovníci colných a prístavných orgánov v záujme vedenia záznamov o zaistených zbraniach a munícii s cieľom podporiť sledovanie zbraní a určiť metódy nedovoleného obchodovania ako prostriedok na obmedzenie pašovania zbraní a predsadzovanie lepšieho podávania správ o zaistení. Po tom, ako vnútroštátny personál absolvuje odbornú prípravu, poskytne tím programu PACAM softvér a počítačové vybavenie na podporu týchto činností. V spojení s uvedenou odbornou prípravou poskytne tím programu PACAM informácie týkajúce sa identifikácie a klasifikácie RĽZ a munície a súvisiacich bezpečnostných aspektov s cieľom predchádzať nehodám, ako aj vytlačené príručky venované týmto témam na účely distribúcie.
            Zložka tohto projektu zameraná na prevenciu sa sústredí na jednu komunitu v každej z troch vybraných krajinách. Posúdenia komunít bude koordinovať OAS-DPS, začne sa strategickým diagnostickým systémom (Sistema de Diagnóstico Estratégico) – metodika SIDIES, v ktorého rámci sa posúdia súčasné riziká násilia páchaného strelnými zbraňami na úrovni dotknutej komunity vrátane najzraniteľnejších skupín, ako aj silné a slabé stránky vybranej komunity, pokiaľ ide o jej schopnosť chrániť sa. Zmapujú sa služby, ktoré poskytuje štát a občianska spoločnosť v záujme podpory a ochrany obetí ozbrojeného násilia a miestnym orgánom sa poskytne zoznam politických odporúčaní. V posúdení sa zohľadní rodové hľadisko a jeho súčasťou bude aj prístup založený na ľudských právach.
            Druhým krokom v rámci procesu bude budovanie kapacít miestnych poskytovateľov zdravotnej starostlivosti, sociálnych pracovníkov, úradníkov v oblasti spravodlivosti a verejnej bezpečnosti, aby mohli lepšie poskytovať pomoc a ochranu obetiam trestných činov a usilovať sa o predchádzanie recidívam u páchateľov. V rámci tejto činnosti sa bude klásť dôraz na prácu s obeťami a páchateľmi násilia medzi partnermi. Vytvorením alebo posilnením skupín vzájomnej pomoci sa bude poskytovať psychologická a psychosociálna podpora a zváži sa opätovné zaradenie obetí na trh práce. Obete a ich rodiny sa budú nabádať, aby násilné činy a vyhrážanie oznamovali, a zároveň budú úradníci pôsobiaci v oblasti spravodlivosti a verejnej bezpečnosti školení, aby dokázali lepšie reagovať na tento druh násilia. Poskytovatelia zdravotnej starostlivosti a odborníci z oblasti spravodlivosti budú nabádaní, aby ako stratégiu predchádzania rizikám a s cieľom zabrániť recidíve začlenili do činnosti psychologickú pomoc poskytovanú páchateľom.
            Do činností sa zapoja aj komunity s cieľom riešiť svoje slabé stránky, identifikovať a posilniť existujúce ochranné siete a spolupracovať s existujúcimi oficiálnymi sieťami v oblasti prevencie. Súčasťou týchto činností budú kurzy odbornej prípravy pre lídrov komunít zamerané na techniky nenásilného riešenia konfliktov a podľa potreby aj kampane zamerané na znižovanie rizika spojeného s RĽZ. Niektoré opatrenia sa môžu sústreďovať na skupiny, ktoré sa na začiatku procesu označia za najzraniteľnejšie, ako sú napríklad ohrození mladí ľudia (napríklad multisystémová terapia) či ženy (podnikanie). Všetky činnosti zamerané na budovanie kapacít spoločenstva sa budú hodnotiť za využitia čo najvhodnejších nástrojov, ako sú dotazníky alebo cieľové skupiny. Okrem toho sa po vybraní príslušných opatrení navrhnú špecifické nástroje na ich hodnotenie.
            3.2.3   Hľadisko rodovej rovnosti
            Keďže ozbrojený konflikt postihuje ženy, mužov, dievčatá a chlapcov rozdielnym spôsobom, zohľadní sa v tomto projekte skutočnosť, že ženy a dievčatá v Latinskej Amerike a Karibiku čelia diskriminácii na základe pohlavia a sú zraniteľné voči sexuálnemu násiliu. S cieľom presadzovať a podporovať aktívnu a zmysluplnú účasť žien vo všetkých mechanizmoch zameraných na predchádzanie násiliu a na riešenie konfliktov sa do všetkých činností začlení rodové hľadisko. Jedným z hlavných opatrení bude začlenenie žien do všetkých úrovní realizácie projektu generálnym sekretariátom organizácie OAS, a to pokiaľ ide o technické ciele, ako aj ciele v oblasti riešenia konfliktov a predchádzania násiliu. Začína sa ich zapojením na úrovni tajomníka organizácie OAS pre viacrozmernú bezpečnosť a úrovni riaditeľa OAS-DPS, až po úroveň technických pracovníkov na vnútroštátnej úrovni a v rámci programu PACAM pôsobiacich v oblasti fyzickej bezpečnosti, riadenia zásob a operácii súvisiacich s kontrolou a likvidáciou RĽZ, ako aj miestnych pracovníkov s cieľom presadzovať predchádzanie násiliu. Činnosti v oblasti predchádzania násiliu sa osobitne zamerajú na potreby žien a dievčat súvisiace s bezpečnosťou a ochranou v rámci ich komunít a s ich zapojením do hľadania riešení týchto problémov. V prípade určitých činností sa bude usilovať o nadviazanie partnerstva s regionálnymi a miestnymi organizáciami pod vedením žien, a to na základe zlučiteľnosti sociálnych cieľov týchto organizácií s cieľmi projektu a ich skúseností z minulosti v technických oblastiach projektu.
            3.2.4   Vonkajšia koordinácia
            Okrem koordinácie a spolupráce s vnútroštátnymi orgánmi v celom regióne bude organizácia OAS počas realizácie projektu koordinovať činnosť s inými inštitúciami a organizáciami a spolupracovať s nimi. Subjekty uvedené nižšie môžu byť schopné poskytnúť podporu v konkrétnych otázkach a pomáhať podporovať iniciatívu v regióne:

                        —

                        Úrad Organizácie Spojených národov pre drogy a kriminalitu (UNODC) vrátane vo vhodných prípadoch regionálnych a vnútroštátnych kancelárií: globálny program zameraný na strelné zbrane, najmä pokiaľ ide o kontroly tranzitu a sprostredkovania;

                        —

                        program na kontrolu ručných a ľahkých zbraní v Strednej Amerike (CASAC) Stredoamerického integračného systému (SICA): presadzovanie regionálnych iniciatív zameraných na Strednú Ameriku prostredníctvom účasti na regionálnych seminároch a opatrení nadväzujúcich na predchádzajúce projekty v oblasti RĽZ financované zo strany ESVČ;

                        —

                        Vykonávacia agentúra CARICOM-u pre trestnú činnosť a bezpečnosť (IMPACS): koordinácia s regionálnou integrovanou sieťou pre balistické informácie (RIBIN);

                        —

                        INTERPOL: technická pomoc pri odbornej príprave v oblasti RĽZ (iARMS);

                        —

                        Úrad Spojených štátov amerických pre alkohol, tabak, strelné zbrane a výbušniny: technické odborné znalosti v oblasti sledovania RĽZ (e-Trace);

                        —

                        Kráľovská kanadská jazdná polícia (RCMP): technická spolupráca v záujme rozvoja odbornej prípravy v oblasti identifikácie a klasifikácie RĽZ;

                        —

                        spoločnosť Conflict Armament Research (CAR): koordinácia a technická pomoc pri sledovaní RĽZ prostredníctvom iniciatívy i-TRACE;

                        —

                        organizácie občianskej spoločnosti pôsobiace v oblasti predchádzania trestnej činnosti a násiliu vrátane stredoamerickej siete na budovanie mieru a ľudskej bezpečnosti (REDCEPAZ – Red Centroamericana para la Construcción de la Paz y Seguridad Humana), Inštitútu vzdelávania pre udržateľný rozvoj (IEPADES – Instituto de Enseñanza para el Desarrollo Sostenible – Guatemala) a organizácií Interpeace (Stredná Amerika), Violence Prevention Alliance (Aliancia na predchádzanie násiliu, Jamajka) a North Coast Empowerment Group (Skupina pre posilnenie postavenia severného pobrežia, Trinidad a Tobago).

                  3.3   Ciele projektu a súvisiace činnosti
            Cieľ 1: posilnenie systémov fyzickej bezpečnosti a riadenia vnútroštátnych vojenských a ďalších inštitucionálnych zásob prostredníctvom opatrení zameraných na lepšie zabezpečenie skladov a lepšiu kontrolu zásob;
            Podporné činnosti:

                        —

                        činnosť 1.1: posúdenie situácie v oblasti fyzickej bezpečnosti a riadenia zásob, pokiaľ ide o vnútroštátne inštitúcie aspoň v deviatich členských štátoch organizácie OAS.

                        —

                        činnosť 1.2: vývoj softvéru na kontrolu zásob RĽZ a munície a jeho sprístupnenie spolu s odbornou prípravou všetkým kľúčovým členským štátom organizácie OAS, a to prostredníctvom dohovoru CIFTA.

                        —

                        činnosť 1.3: poskytovanie odbornej prípravy kľúčovým vnútroštátnym orgánom zameranej na najlepšie postupy v oblasti fyzickej bezpečnosti a riadenia zásob vrátane kontroly zásob a identifikácie a klasifikácie RĽZ, a to počas podujatí v rámci dohovoru CIFTA.

                  Očakávané výsledky:

                        —

                        ukončenie deviatich posúdení spôsobilostí a potrieb v oblasti fyzickej bezpečnosti a riadenia zásob na národnej úrovni.

                        —

                        vyvinutie softvéru na kontrolu zásob a jeho distribuovanie minimálne deviatim členským štátom organizácie OAS.

                        —

                        usporiadanie dvoch seminárov na tému najlepších postupov v oblasti fyzickej bezpečnosti a riadenia zásob, pričom odbornú prípravu absolvuje celkovo 60 národných pracovníkov z 15 členských štátov organizácie OAS.

                  Cieľ 2: posilnenie vnútroštátnych kapacít na likvidáciu zaistených, nadbytočných alebo nebezpečných RĽZ a munície;
            Podporné činnosti:

                        —

                        činnosť 2.1: poskytnutie odbornej prípravy a technickej pomoci, ako aj monitorovania likvidácie skonfiškovaných, nadbytočných a neželaných RĽZ a munície najmenej ôsmim členským štátom organizácie OAS.

                        —

                        činnosť 2.2: koordinovanie s vládou Španielska s cieľom poskytnúť 60 technickým pracovníkom z členských štátov organizácie OAS pokročilú odbornú prípravu zameranú na likvidáciu výbušných prostriedkov, a to na španielskej vojenskej inžinierskej akadémii v Madride.

                  Očakávané výsledky:

                        —

                        aspoň 200 národných pracovníkov z ôsmich členských štátov organizácie OAS absolvuje odbornú prípravu v oblasti bezpečnej likvidácie RĽZ, munície a výbušnín

                        —

                        likvidácia 300 ton munície a 30 000 RĽZ.

                        —

                        aspoň 60 národných technických pracovníkov absolvuje odbornú prípravu zameranú na likvidáciu výbušných prostriedkov do úrovne 3 podľa noriem výboru CEN.

                  Cieľ 3: posilnenie vnútroštátnej kapacity v oblasti označovania a sledovania RĽZ a podnecovanie regionálnej spolupráce v oblasti sledovania skonfiškovaných zbraní a munície.
            Podporné činnosti:

                        —

                        činnosť 3.1: vykonanie, a to v záujme pomoci súvisiacej s údržbou a odbornou prípravou, aspoň jednej návštevy 18 členských štátov organizácie OAS, ktoré v minulosti prostredníctvom tejto organizácie dostali vybavenie na označovanie RĽZ a ktorým sa v tomto smere poskytla odborná príprava.

                        —

                        činnosť 3.2: poskytnutie obmedzeného počtu dodatočného vybavenia na označovanie RĽZ členským štátom organizácie OAS, ktoré požiadali o zariadenia a počítačové vybavenie na zlepšenie ich spôsobilostí v oblasti označovania a vedenia záznamov.

                        —

                        činnosť 3.3: zavedenie vybavenia na označovanie RĽZ a poskytnutie odbornej prípravy v troch členských štátoch organizácie OAS, ktoré v minulosti pomoc nedostávali.

                        —

                        činnosť 3.4: konsolidácia údajov týkajúcich sa RĽZ, ktoré zaistili vnútroštátne orgány a ktoré sa zlikvidovali počas činnosti 2.1, s cieľom vysledovať zdrojové a tranzitné krajiny a analyzovať metódy nedovoleného obchodovania.

                  Očakávané výsledky:

                        —

                        dvesto vnútroštátnych technických pracovníkov z 18 členských štátov organizácie OAS absolvuje odbornú prípravu v oblasti používania vybavenia na označovanie RĽZ a na vedenie záznamov.

                        —

                        oprava poškodených zariadení na označovanie alebo poskytnutie nových zariadení členským štátom organizácie OAS s cieľom zabezpečiť, aby každý z 25 štátov, ktoré sa zúčastnili na pôvodnom projekte organizácie OAS zameranom na označovanie RĽZ disponoval aspoň jedným funkčným zariadením.

                        —

                        poskytnutie aspoň jedného zariadenia na označovanie RĽZ, ako aj softvéru na vedenie záznamov a vybavenia trom členským štátom organizácie OAS, ktoré sa nezúčastnili na pôvodnom projekte organizácie OAS zameranom na označovanie RĽZ.

                        —

                        poskytnutie identifikačných údajov z inventárov členských štátov organizácie OAS týkajúcich sa približne 30 000 zaistených RĽZ spoločnosti Conflict Armament Research na použitie a analýzu v rámci iniciatívy i-Trace, ako aj medzinárodným orgánom presadzovania práva na účely individuálneho sledovania strelných zbraní prostredníctvom mechanizmu INTERPOL-u iARMS a systémov e-Trace Úradu USA pre alkohol, tabak a strelné zbrane.

                  Cieľ 4: zlepšenie mechanizmov transferu RĽZ prostredníctvom vnútroštátnych právnych predpisov, kontroly hraníc a regionálnej koordinácie.
            Podporné činnosti:

                        —

                        činnosť 4.1: usporiadanie regionálneho workshopu v kontexte dohovoru CIFTA s cieľom vytvoriť mechanizmus cezhraničnej a regionálnej komunikácie, ako aj komunikácie s cieľom informovať susedné krajiny o sledovaní transferov legálnych zbraní a uľahčiť ich sledovanie.

                        —

                        činnosť 4.2: vytvorenie virtuálnej koordinačnej siete na výmenu informácií o nedovolenom obchodovaní so zbraňami a výrobných činnostiach.

                        —

                        činnosť 4.3: poskytnutie právnej pomoci týkajúcej sa vnútroštátnych právnych predpisov v oblasti kontroly RĽZ členským štátom organizácie OAS, ktoré žiadajú podporu.

                  Očakávané výsledky:

                        —

                        štandardizovaný formát oznamovania v prípade sledovania transferov legálnych zbraní na americkom kontinente, ktorého vypracovanie koordinujú a konečnú podobu schvália štáty, ktoré sú zmluvnými stranami dohovoru CIFTA.

                        —

                        vytvorenie a sfunkčnenie virtuálnej platformy pre oznamovanie transferov zbraní pred ich vykonaním (podľa vzoru online systému PEN pre prekurzorory chemických látok).

                        —

                        poskytnutie právnej pomoci týkajúcej sa vývoja systému vnútroštátnej kontroly RĽZ, munície a/alebo výbušnín piatim členským štátom OAS.

                  Cieľ 5: presadzovanie spoločensky zodpovedného správania vo vybraných komunitách, a zamerať sa pritom na skupiny, ktoré sú výrazne zasiahnuté ozbrojeným násilím, za využitia opatrení v rámci medziodvetvovej spolupráce, ktorých cieľom je znížiť riziko a recidívy násilných trestných činov v jednej vybranej komunite v každej z troch zúčastnených krajín.
            Podporné činnosti:

                        —

                        činnosť 5.1: koordinácia a vykonávanie diagnostických posúdení vzorcov ozbrojeného násilia a súvisiacich otázok vo vybraných komunitách z troch členských štátov organizácie OAS (v každej krajine jedno posúdenie) s cieľom identifikovať obyvateľstvo, ktoré je zasiahnuté vysokou mierou trestnej činnosti za použitia RĽZ a v prípade ktorého existuje pravdepodobnosť, že úsilím v oblasti prevencie je možné znížiť mieru násilia, ako aj existujúce služby poskytované štátom a občianskou spoločnosťou záujme pomoci obetiam trestnej činnosti a násilia.

                        —

                        činnosť 5.2: poskytovanie kurzov odbornej prípravy pre poskytovateľov zdravotnej starostlivosti, sociálnych pracovníkov, úradníkov v oblasti súdnictva a verejnej bezpečnosti v záujme zlepšenia ich kapacít pomáhať obetiam partnerského násilia a iných foriem ozbrojeného násilia a poskytovanie odbornej prípravy lídrom komunít, najmä lídrom mužského pohlavia, venovanej technikám nenásilného riešenia konfliktov s cieľom predchádzať recidíve u páchateľov týchto činov.

                        —

                        činnosť 5.3: usporiadanie seminárov zameraných na budovanie kapacít spoločenstva v oblasti predchádzania násiliu zameraných na posilnenie ochranných faktorov u obyvateľov, ktorí sa vo všetkých troch vybraných komunitách identifikovali ako najzraniteľnejší, pokiaľ ide o násilie všeobecne, ako aj o násilie súvisiace so strelnými zbraňami.

                        —

                        činnosť 5.4: zhodnotenie účinnosti preventívnych opatrení v rámci projektu.

                  Očakávané výsledky:

                        —

                        vykonanie troch miestnych posúdení [vykonanie posúdenia, ktorého súčasťou budú miestne vzorce násilia páchaného strelnými zbraňami, existujúce zraniteľné obyvateľstvo, počet prípadov partnerského násilia, pri ktorom sa strelné zbrane používajú ako prostriedok násilia a trestnej činnosti, miestne služby v oblasti pomoci a ochrany poskytovanej obetiam násilia a ozbrojeného násilia, ako aj zoznam odporúčaní pre subjekty s rozhodovacou právomocou v rámci troch vybraných spoločenstiev].

                        —

                        posilnenie troch komunitných sietí s cieľom zabezpečiť faktory na konfrontáciu s rizikom násilia páchaným strelnými zbraňami.

                        —

                        tristo poskytovateľov starostlivosti zo štátneho sektoru i občianskej spoločnosti absolvuje odbornú prípravu zameranú na zlepšenie kapacít v oblasti predchádzania násiliu a jeho zmierňovania.

                        —

                        vykonanie a zhodnotenie vybraných opatrení zameraných na skupiny, ktoré sú najzraniteľnejšie z hľadiska násilia páchaného strelnými zbraňami, a to v rámci jednej komunity z každej z troch vybraných prijímajúcich krajín.

                  4.   Príjemcovia
            Opatrenia v rámci cieľov 1 až 4 sú priamo určené pre vnútroštátne inštitúcie a orgány zodpovedné za kontrolu RĽZ, munície a výbušnín v Latinskej Amerike a Karibiku. Pokiaľ ide o fyzickú bezpečnosť a riadenie zásob a likvidáciu ručných a ľahkých zbraní, munície a výbušnín, budú príjemcami podpory v oblasti rozvoja kapacít ministerstvá obrany a verejnej bezpečnosti vlád Belize, Guatemaly, Salvádoru, Hondurasu, Jamajky, Kostariky, Dominikánskej republiky a Panamskej republiky. Okrem týchto štátov budú priamymi príjemcami podpory v oblasti budovania kapacít na označovanie a sledovanie RĽZ ministerstvá týchto štátov: Bahamy, Barbados, Trinidad a Tobago, Guyana, Surinam, Uruguaj a Paraguaj. Orgány kontroly RĽZ v celom regióne budú príjemcami podpory v podobe odbornej prípravy, výmeny informácií a iniciatív zameraných na regionálnu spoluprácu a koordináciu. Miestne orgány v troch krajinách najviac postihnutých násilnou trestnou činnosťou a ďalšími formami ozbrojeného násilia budú príjemcami odbornej prípravy v oblasti predchádzania násiliu a jeho zmierňovania. V konečnom dôsledku prinesú činnosti vykonávané v záujme splnenia všetkých piatich cieľov prospech občanom Strednej Ameriky a Karibiku a vybraných krajín Južnej Ameriky, ktorí sú postihnutí vysokou mierou kriminality a ozbrojeného násilia.
            5.   Viditeľnosť Európskej únie
            OAS-DPS zabezpečí, aby sa v rámci všetkých projektových činností ocenilo, že projekt finančne podporuje Európska únia, a to viacerými spôsobmi. Podpora EÚ sa v prípade významných podujatí vyzdvihne prostredníctvom tlačových správ, sociálnych médií a rozhovorov v spravodajských médiách. Všetko vybavenie, tlačené materiály alebo počítačový softvér darované prijímajúcim krajinám budú niesť označenie, že sú financované Úniou. Personál projektu bude mať zobrazené logo EÚ a/alebo vlajku na všetkých pokrývkach hlavy, kombinézach alebo pracovných uniformách ako jednoznačný spôsob budovania značky. Informácia o podpore zo strany Únie bude dostatočne zverejnená a viditeľná na webových stránkach OAS a v publikáciách súvisiacich s projektom a programami, ktoré sa podporujú.
            6.   Trvanie
            Plánovaný časový rámec realizácie projektu je 36 mesiacov.
            7.   Všeobecná štruktúra
            Technicky bude projekt vykonávať OAS-DPS prostredníctvom dvoch existujúcich programov: programu pomoci v oblasti kontroly zbraní a munície (PACAM) a medziamerického programu, ako aj siete na predchádzanie násiliu a trestným činnom. Úloha odboru pri vykonávaní a podpore dohovoru CIFTA prostredníctvom akčného plánu na obdobie 2018 – 2022 bude kľúčovým prepojením na podporu budovania vnútroštátnych kapacít.
            8.   Partneri
            OAS-DPS bude projekt realizovať v partnerstve s vnútroštátnymi orgánmi pre kontrolu RĽZ, munície a výbušnín a s orgánmi, ktoré v podporovaných krajinách zodpovedajú za verejnú bezpečnosť. Uvedené úsilie sa bude sústreďovať predovšetkým na subregióny Strednej Ameriky a Karibiku, kde sú indexy ozbrojeného násilia stále vysoké, ale kde sú vnútroštátne finančné zdroje a kapacity najobmedzenejšie.
            9.   Podávanie správ
            Správy o pokroku a finančnom stave sa budú predkladať štvrťročne s cieľom umožniť primerané a včasné monitorovanie a hodnotenie.


title: Rozhodnutie Rady (EÚ) 2019/3 z 19. decembra 2018 o pozícii, ktorá sa má v mene Európskej únie zaujať v regionálnom riadiacom výbore Dopravného spoločenstva, pokiaľ ide o určité rozpočtové záležitosti v súvislosti s vykonávaním Zmluvy o založení Dopravného spoločenstva

text:
                  3.1.2019

                  SK

                  Úradný vestník Európskej únie

                  L 1/1

         ROZHODNUTIE RADY (EÚ) 2019/3
         z 19. decembra 2018
         o pozícii, ktorá sa má v mene Európskej únie zaujať v regionálnom riadiacom výbore Dopravného spoločenstva, pokiaľ ide o určité rozpočtové záležitosti v súvislosti s vykonávaním Zmluvy o založení Dopravného spoločenstva
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 a článok 100 ods. 2 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Únia podpísala Zmluvu o založení Dopravného spoločenstva v súlade s rozhodnutím Rady (EÚ) 2017/1937 (1).

                     (2)

                     V súlade s článkom 41 ods. 3 Zmluvy o založení Dopravného spoločenstva sa uvedená zmluva predbežne vykonáva od 9. októbra 2017. V súčasnosti sa predbežne vykonáva medzi zmluvnými stranami, a to medzi Úniou, Albánskou republikou, Bosnou a Hercegovinou, bývalou Juhoslovanskou republikou Macedónsko, Kosovom (*1), Čiernou Horou a Srbskou republikou.

                     (3)

                     Regionálny riadiaci výbor Dopravného spoločenstva (ďalej len „riadiaci výbor“) má prijať rozpočet Dopravného spoločenstva na rok 2019 s cieľom zabezpečiť riadne vykonávanie Zmluvy o založení Dopravného spoločenstva.

                     (4)

                     Je vhodné stanoviť pozíciu, ktorá sa má v mene Únie zaujať v riadiacom výbore, pokiaľ ide o jeho rozhodnutie o určitých rozpočtových záležitostiach, keďže takéto rozhodnutie je potrebné na začatie činnosti stáleho sekretariátu Dopravného spoločenstva a vo vzťahu k Únii bude mať právne účinky.

                     (5)

                     Oprávnením Komisie predbežne plniť rozpočet Dopravného spoločenstva sa nemení základný charakter právomocí zverených tejto inštitúcii Zmluvou o Európskej únii a Zmluvou o fungovaní Európskej únie,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať v regionálnom riadiacom výbore Dopravného spoločenstva, je založená na návrhu rozhodnutia riadiaceho výboru pripojenom k tomuto rozhodnutiu.
            Zástupcovia Únie v riadiacom výbore môžu odsúhlasiť menšie zmeny v uvedenom návrhu rozhodnutia bez ďalšieho rozhodnutia Rady.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 19. decembra 2018

                  Za Radu

                  predsedníčka

               E. KÖSTINGER

            (1)  Rozhodnutie Rady (EÚ) 2017/1937 z 11. júla 2017 o podpise, v mene Európskej únie, a predbežnom vykonávaní Zmluvy o založení Dopravného spoločenstva (Ú. v. EÚ L 278, 27.10.2017, s. 1).

            (*1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.

            NÁVRH
            ROZHODNUTIE REGIONÁLNEHO RIADIACEHO VÝBORU DOPRAVNÉHO SPOLOČENSTVA č. 2018/…
            z …
            o prijatí rozpočtu Dopravného spoločenstva na rok 2019
            REGIONÁLNY RIADIACI VÝBOR DOPRAVNÉHO SPOLOČENSTVA,
            so zreteľom na Zmluvu o založení Európskeho spoločenstva, a najmä na jej článok 24 ods. 1 a jej článok 35,
            ROZHODOL TAKTO:

               Článok 1
               Týmto sa prijíma rozpočet Dopravného spoločenstva na rok 2019 pripojený k tomuto rozhodnutiu.

               Článok 2
               Európska komisia zodpovedá za plnenie rozpočtu a začatie činnosti stáleho sekretariátu Dopravného spoločenstva v súlade s článkom 3.

               Článok 3
               Článok 2 sa uplatňuje od … decembra 2018. Prestane sa uplatňovať deň predtým, ako vymenovanie riaditeľa stáleho sekretariátu nadobudne účinnosť.

               V … … 2018.

                     Za regionálny riadiaci výbor

                     predseda

            Dodatok

               Rozpočet Dopravného spoločenstva na rok 2019

                        Rozpočtový riadok

                        Suma
                        (EUR)

                        Platy úradníkov

                        750 000

                        Príspevok do systému zdravotného/dôchodkového poistenia úradníkov

                        200 000

                        Prevádzkové náklady sekretariátu (vrátane pevne stanovených výdavkov/cestovných výdavkov/organizácie zasadnutí)

                        330 000

                        Kancelárske IT vybavenie a nábytok (na ktoré sa nevzťahuje dohoda o sídle)

                        100 000

                        Náklady na prijímanie zamestnancov (uverejnenie a úhrady pre uchádzačov)

                        100 000

                        Spolu

                        1 480 000

                        Rezerva (približne: 10 %)

                        150 000

                        Celkový súčet

                        1 630 000

                        Z toho: Príspevok EÚ (80 %) (*1)

                        1 304 000

                        Príspevok šiestich krajín západného Balkánu (WB6) (20 %: v prílohe V Zmluvy o založení Dopravného spoločenstva sa stanovuje rozdelenie podľa jednotlivých krajín)

                        326 000

               (*1)  Výška príspevku EÚ nemá vplyv na prijatie rozpočtu EÚ na rok 2019.